CELEX: 62012CN0301
Language: bg
Date: 2012-06-20 00:00:00
Title: Дело C-301/12: Преюдициално запитване, отправено от Consiglio di Stato (Италия) на 20 юни 2012 г. — Cascina Tre Pini s.s/Ministero dell’Ambiente e della Tutela del Territorio e del Mare и др.

25.8.2012   
            
            
               BG
            
            
               Официален вестник на Европейския съюз
            
            
               C 258/12
            
         Преюдициално запитване, отправено от Consiglio di Stato (Италия) на 20 юни 2012 г. — Cascina Tre Pini s.s/Ministero dell’Ambiente e della Tutela del Territorio e del Mare и др.
   (Дело C-301/12)
   2012/C 258/19
   Език на производството: италиански
   
      Запитваща юрисдикция
   
   Consiglio di Stato
   
      Страни в главното производство
   
   
      Жалбоподател: Cascina Tre Pini s.s.
   
      Ответник: Ministero dell’Ambiente e della Tutela del Territorio e del Mare и др.
   
      Преюдициални въпроси
   
   
               I.
            
            
               
                           1.
                        
                        
                           С оглед на правилното си прилагане, допускат ли членове 9 и 10 от Директива 92/43/ЕИО (1) национална разпоредба (член 3, алинея 4-bis от ДПР № 357 от 1997 г.), която предвижда правомощие за регионите и автономните провинции служебно да предлагат преразглеждане на ТИО, без обаче да предвижда задължение за това в случай, че частните собственици на терени, включени в ТИО, мотивирано поискат упражняването на това правомощие, най-малко в случаите, в които частноправните субекти сочат настъпило влошаване на състоянието на околната среда в зоната,
                        
                     
                           2.
                        
                        
                           с оглед на правилното си прилагане, допускат ли членове 9 и 10 от Директива 92/43/ЕИО национална разпоредба (член 3, алинея 4-bis от ДПР № 357 от 1997 г.), която предвижда правомощие за регионите и автономните провинции служебно да предлагат преразглеждане на ТИО, в резултат на периодично обсъждане, без да предвижда конкретен времеви цикъл на обсъждането (например двугодишен, тригодишен и т.н.) и без да предвижда осигуряването на публичност на периодичното обсъждане, поискано от регионите и автономните провинции, която да позволи на съответните засегнати лица да представят коментари и предложения,
                        
                     
                           3.
                        
                        
                           с оглед на правилното си прилагане, допускат ли членове 9 и 10 от Директива 92/43/ЕИО национална разпоредба (член 3, алинея 4-bis от ДПР № 357 от 1997 г.), която предвижда, че преразглеждането на ТИО се извършва по инициатива на регионите и автономните провинции, без да предвижда право на инициатива на държавата, дори субсидиарно, в случай на бездействие на регионите или автономните провинции,
                        
                     
                           4.
                        
                        
                           с оглед на правилното си прилагане, допускат ли членове 9 и 10 от Директива 92/43/ЕИО национална разпоредба (член 3, алинея 4-bis от ДПР № 357 от 1997 г.), която предвижда правомощие за регионите и автономните провинции служебно да предлагат преразглеждане на ТИО, което е изцяло дискреционно и не съдържа задължение, дори и в случай че са настъпили — и надлежно са установени — замърсяване или влошаване на състоянието на околната среда?
                        
                     
         
               II.
            
            
               (…) Следва ли производството, предвидено от член 9 от Директива 92/43/ЕИО и уредено от националния законодател в член 3, алинея 4-bis от ДПР № 357/97, да се схваща като производство, което обезателно трябва да приключи с приемането на административен акт или като производство, при което това не е задължително. В този случай „като производство, което обезателно трябва да приключи с приемането на административен акт“ трябва да се схваща производство, което „при положение, че са налице необходимите предпоставки, се състои в изпращане на предложението на региона от министъра на околната среда и на опазването на територията на Европейската комисия“, без това да включва каквото и да било съображение дали то трябва да се схваща като производство, което може да се открие само служебно или и по искане на страните?
            
         
               III.
            
            
               
                           1.
                        
                        
                           Допуска ли общностният правов ред и по-специално Директива 92/43/ЕИО законодателство на държава членка, което налага откриването на производството по декласифициране, както и приемането на допълнителни мерки за надзор и опазване, въз основа на сигнал от частноправно лице относно влошаване на състоянието на територията,
                        
                     
                           2.
                        
                        
                           допуска ли общностният правов ред и по-специално Директива 92/43/ЕИО законодателство на държава членка, което налага откриването на производство по декласифициране на територия, включена в мрежа Натура 2000, за защита на частни интереси, които са изключително от икономическо естество,
                        
                     
                           3.
                        
                        
                           допуска ли общностният правов ред и по-специално Директива 92/43/ЕИО законодателство на държава членка, което при наличие на инфраструктурни проекти от общ социален и икономически интерес, признати и от Европейския съюз, които могат да увредят естествени местообитания, признати по смисъла на Директивата, предвижда откриването на производство за декласифициране на територията, както и предприемането на всички компенсаторни мерки за осигуряване на цялостната кохерентност на мрежа Натура 2000.
                        
                     
                           4.
                        
                        
                           допуска ли общностният правов ред и по-специално Директива 92/43/ЕИО законодателство на държава членка, което в областта на естествените местообитания признава за относими икономическите интереси на отделните собственици, като им позволява да сезират националния съд с оглед на разпореждане за ново определяне на периметъра на територията,
                        
                     
                           5.
                        
                        
                           допуска ли общностният правов ред и по-специално Директива 92/43/ЕИО законодателство на държава членка, което предвижда декласифициране на територията при наличие на увреждане, причинено от човека, а не с естествен произход?
                        
                     
         
      (1)  ОВ L 206, стр. 7; Специално издание на български език, 2007 г., глава 15, том 2, стр. 109.